הארי פוטר והשיטה הרציונלית (פודקאסט)

הארי פוטר והשיטה הרציונלית הוא הסכת ישראלי עצמאי בתחום התרבות, העוסק בספר "הארי פוטר והשיטה הרציונלית" מאת אליעזר יודקובסקי. הפודקאסט כולל הקראה של הספר, לצד פרקי ראיונות, דיונים ו׳פרקי ספיישל׳ נוספים.

יוצר הפודקאסט הוא דביר שדה, המשמש כקריין, מדובב הדמות של הארי פוטר ועורך. צוות מדובבים הכולל למעלה מ-70 מתנדבים מדובב את כל דמויות הסדרה. בסוף כל כרך מתפרסם ׳פרק ספיישל׳ בו מתכנסים המדובבים הראשיים לדון בנושאים שעולים מתוך אותו הכרך.

בשנת 2022, זכה הפודקאסט בפרס ״פודקאסט השנה״ של אתר גיקטיים בקטגוריית ״פריצת השנה״. בשנת 2024 זכה שוב הפודקאסט בתחרות זו בקטגוריית "הפודקאסט העצמאי", וכן הגיע למקום השני בקטגוריית "תרבות".

 רקע 
הספר ״הארי פוטר והשיטה הרציונלית״ נכתב בשנים 2010-2015 על ידי אליעזר יודקובסקי כפאנפיק על סדרת ספרי הארי פוטר. הספר משלב עקרונות רציונליים, מדעיים ופילוסופיים, וזכה לפופולריות רבה בקהילות שונות בארץ ובעולם.

בשנת 2020 תורגם הספר לעברית ויצא לאור כסדרת ספרים מודפסת ודיגיטלית. כלל העבודה על הספר בעברית נעשתה על ידי מתנדבים מקהילת ״רציונליות ישראל״ ללא כוונות רווח, מכיוון שהסדרה עושה שימוש בדמויות מתוך עולם ״הארי פוטר״ של ג׳יי קיי רולינג ועל כן הפקת רווחים מהסדרה אסורה על פי חוקי זכויות היוצרים.

במרץ 2022 התחיל להתפרסם הפודקאסט על ידי דביר שדה, במטרה להפוך את הספר לנגיש יותר לקהל הרחב, ולקדם חשיבה רציונלית ומדעית. כלל הדמויות דובבו על ידי דביר. לאחר צאת הפרק הראשון לאור נרתמו רבים מקהילת רציונליות ישראל לשמש כמדובבים לדמויות השונות של הספר, וכך לאחר מספר שבועות יצא מחדש הפרק הראשון עם מדובב/ת נפרד/ת לכל דמות. במהלך הפקת הפודקאסט השתתפו בו למעלה מ-70 מדובבים, חלקם מדובבים דמויות רבות.

במאי 2025 הושלמה הקלטת כל פרקי הספר. את האירוע חגגו למעלה מ-250 חברים מקהילת ׳רציונליות ישראל׳ במפגש מאזינים ופרק לייב בת״א.

 מבנה ותוכן 
הפודקאסט כולל למעלה מ-120 פרקים, כאשר מרביתם כוללים הקראה של פרקים מתוך הספר, ואחרים מוקדשים לפרקי ספיישל מקוריים.

 פרקים רגילים – הקראה של הספר במתכונת של אודיובוק, לרוב פרק אחד.
 פרקי ספיישל – דיונים של המדובבים הראשיים על עלילת הספר והסוגיות העולות ממנה, ראיונות, סיפורים אלטרנטיביים שנכתבו על ידי מפיקי הפודקאסט ועוד.
רשימת פרקי הספיישל:
+מספר הפרקשם הפרקתוכן28ספיישל סיום הספר הראשוןדיון של המדובבים הראשיים על עלילת הספר הראשון48ספיישל סיום הספר השנידיון של המדובבים הראשיים על עלילת הספר השני76ראיון עם יודקובסקיראיון עם כותב הספר, אליעזר יודקובסקי (אנגלית עם תרגום לעברית). הראיון מכיל ספוילרים לכל פרקי הספר.79פרק המוציאים לאורשיחה עם המוציאים לאור של ספרי השיטה הרציונלית בעברית: אחיה מייזליש, כרמל הדר וידידיה שיר80ספיישל סיום הספר השלישידיון של המדובבים הראשיים על עלילת הספר השלישי98ספיישל אלגר״המפגש ודיון של שבע המדובבות של חבורת אלגר״ה על החצי הראשון של הספר הרביעי104ספיישל סיום הספר הרביעידיון של המדובבים הראשיים על עלילת הספר הרביעי110תחרות הארי פוטר והשיטה האלטרנטיביתסיפורים אלטרנטיביים שנכתבו על ידי המדובבים הראשיים, והכרזה על תחרות כתיבת סיפורים אלטרנטיביים של המאזינים117ספיישל סיום הספר החמישידיון של המדובבים הראשיים על עלילת הספר החמישי119הארי פוטר וניהול הסיכונים הזערורייםדיבוב של הסיפור המנצח בתחרות הסיפורים האלטרנטיביים136ספיישל סיום הספר השישידיון מסכם של המדובבים הראשיים על הספר בלייב עם שאלות מהקהל, במסגרת אירוע סיום הפודקאסט (בתכנון)

 מדובבים ראשיים 

 הארי פוטר - דביר שדה
 הרמיוני גריינג׳ר - יעל אייזקס
 דראקו מאלפוי - שלם גולדשטיין
 אלבוס דמבלדור - איתמר קסנר
 קווירינוס קווירל - ליאור שמואל
 מינרווה מקגונגל - מתן רוב

 קישורים חיצוניים 

 הארי פוטר והשיטה הרציונלית
 ההסכת באתר ספוטיפיי
 קהילת הפייסבוק
 רציונליות ישראל

 הערות שוליים 

קטגוריה:פודקאסטים ישראליים
קטגוריה:הארי פוטר